Video: ‘Motordief’ kom sleg tweede‘n Skermskoot uit die video. Die Irish Examiner berig Gerry Brady, eienaar van ŉ kroeg in County Louth in Ierland, het ŉ beseerde man langs sy motor aangetref en gedink die man is moontlik deur ŉ ander motor raakgery. Hy het egter gesien sy motor is beskadig en het besef die man wou by die motor inbreek of dit moontlik steel. Beeldmateriaal van ŉ kringtelevisiekamera wys hoe die man die motor se ruit met ŉ baksteen probeer stukkend gooi voordat die baksteen hom in die gesig tref. Die polisie is ontbied en die man is in hegtenis geneem. Brady het die beeldmateriaal op YouTube gelaai.